Matija Filaković

**Matija Filaković** (Baranjsko Petrovo Selo, 3. IX. 1925. - B. P. Selo, 13. X. 2007), baranjski "pučki" pisac.

= Biografija =
Osnovnu je školu pohađao u rodnom mjestu. Otac mu je umro kad je bio vrlo mali pa je odrastao uz majku i starijeg brata, u veoma siromašnoj seljačkoj obitelji. Njegovo rano mladalaštvo obilježio je Drugi svjetski rat, u kome je ostao bez brata. Cijeli radni vijek proveo je u rodnom mjestu sa suprugom Evom, baveći se poljoprivredom. U vrijeme Domovinskog rata bio je u Osijeku. U tjeskobi prognaničkih dana počeo je pisati o životu ljudi u svom selu od davnine do najnovijih dana.

= Književni rad =
Prvu knjigu (zbirku pjesama *"Prograno selo"*) objavio je 1997. godine u 72. godini života. Objavio je još jednu zbirku pjesama (*"Odron vremena"*), dvije zbirke pripovijedaka (*"Priče iz [[Petarda (Baranja)|Petarde]]"* i *"Čuvari sjećanja"*) i jedan roman (*"Zemlja nerođenih"*). Povoljne recenzije o njegovim knjigama *"Zemlja nerođenih"* i *"Čuvari sjećanja"* napisali su književnici Stjepan Tomaš, Lujo Medvidović i Antun Željko Živković.

Društvo pisaca Pannon club iz Belog Manastira dodijelilo mu je 9. VIII. 2007. godine nagradu "Stjepan Sekereš" za životno djelo "zbog promicanja baranjskog govora u zavičajnoj književnosti".

= Znanstveni kolokvij =
U četvrtak, 9. listopada 2014. godine, u Domu kulture u Petlovcu održan je znanstveni kolokvij s međunarodnim sudjelovanjem "Vrijeme i djelo Matije Filipovića – doprinos Matije Filakovića pučkoj književnosti Panonije". Organizatori kolokvija bili su Zavod za baranjsku povjesnicu iz Belog Manastira i Općina Petlovac. Kolokvij je počeo u 10 sati svečanim otvaranjem i pozdravnim riječima, a nastavljen je u 10:40 izlaganjima, raspravom, završnom riječi i zaključcima.

## Plakat za kolokvij
Plakat s najavom, pozivnicom i programom objavljen je 3. X. 2014. godine na web-stranici belomanastirske Mirove grupe Oaza:

* ''Najava znanstvenog kolokvija u Petlovcu''.

## Saopštenja s kolokvija
Saopštenja s tog kolokvija objavljena su u časopisu "Povećalo" (Beli Manastir). - ISSN 1330-1667. - 11/14 (2015).

* BALATINAC, Eva 
: *Kako je svijet oko sebe vidio Matija Filaković* / Eva Balatinac. 
: U: Povećalo (Beli Manastir). - ISSN 1330-1667. - 11/14 (2015) ; str. 20-22

* KUNA, Marijana 
: *Filakovićevo ratno 'pismo' i blistanje riječi u svakidašnjici* / Marijana Kuna.
: U: Povećalo (Beli Manastir). - ISSN 1330-1667. - 11/14 (2015) ; str. 23-29

* BENCEK, Renata 
: *Proza Matije Filakovića kroz rat za Hrvatsku* / Renata Bencek. 
: U: Povećalo (Beli Manastir). - ISSN 1330-1667. - 11/14 (2015) ; str. 30-32

* GAŠPERT, Željko 
: *Teme u djelu pučkog književnika Matije Filakovića* / Željko Gašpert.
: U: Povećalo (Beli Manastir). - ISSN 1330-1667. - 11/14 (2015) ; str. 33-35

* TASLIDŽIĆ, Davorin 
: *Prilozi bibliografiji Matije Filakovića* / Davorin Taslidžić. 
: U: Povećalo (Beli Manastir). - ISSN 1330-1667. - 11/14 (2015) ; str. 38-41

= Ostalo =
* Matijin sin Pavo Filaković (1949-2020) bio je specijalist psihijatar i sveučilišni profesor u Osijeku.

* U 655. broju riječkog enigmatskog lista "Skandi Feniksa" (31. I. 2012), u stalnoj rubrici "Podatak više" , objavljen je poduži tekst posvećen Baranjskom Petrovom Selu, a uz njega i dvije križaljke (tzv. skandinavke). Veća skandinavka tematski je bila vezana za to baranjsko selo, a manja za tada već pokojnog Matiju Filakovića (1925-2007).

= Bibliografija =
* 1950-1990. u pučkom kalendaru "Danica" Hrvatskog književnog društva Sv. Jerolima (Zagreb) svake godine objavljivao pojedinačne pjesme i prozne zapise
* 1997. - *"Prognano selo : (iskonska poetska otjelovljenja)"*, zbirka pjesama, "Computer graphics press", Osijek, 1997. - Biblioteka Lira, sv. 1; str. 97; ilustracije: **Nikola Večenaj-Leportinov** ()
* 2002. - *"Odron vremena : (zbirka pjesama)"*, Zavod za baranjsku povjesnicu, Beli Manastir, 2002. - Biblioteka Harfa, sv. 1; str. 151; ilustracije: **Vladimir Polić** ()
* 2004. - *"Priče iz [[Petarda (Baranja)|Petarde]]"* , Zavod za baranjsku povjesnicu, Beli Manastir, 2004. - BiblioTEKA/Razlog, sv. 1; str. 271; fotografije: **Dražen Stojčić** ()
* 2005. - *"Zemlja nerođenih : (roman)"* , Zavod za baranjsku povjesnicu, Beli Manastir, 2005. - BiblioTEKA/Z, sv. 1; str. 263 ()
* 2006. - *"Čuvari sjećanja : (krik protiv narodne otuđenosti)"* , Zavod za baranjsku povjesnicu, Beli Manastir, 2006. - BiblioTEKA/Kormoran, sv. 1; str. 273; ilustracije: **Zvonimir Ivičić** ()

= Izvori =

* (Davorin Taslidžić): *"Bilješka o pjesniku"* u knjizi *"Odron vremena"*. Slična nenaslovljena bilješka objavljena je i na omotu knjiga *"Zemlja nerođenih"* i *"Čuvari sjećanja"*
* Elektronski katalog Nacionalne i sveučilišne knjižnice
* Đuro Šovagović: *"Matija Filaković: Poljodjelac iz Baranjskog Petrovog Sela vratio se iz progonstva kao pisac > Matijine pjesme i priče očajnički su krik žrtve"*, Glas Slavonije (dodatak *"Magazin"*, 320), 86, 27406, 13 - Osijek, 24. III. 2007.
* Daniela Taslidžić: *"In memoriam: Baranjski pučki književnik Matija Filaković preminuo u 83. godini > Priče iz Petarde s baranjskim će divanom ostati žive u Matijinim djelima!"*, Slavonski dom - Baranja, II, 272, 14 - Beli Manastir, 18. X. 2007.